Reglement for Eldrerådet

Vedtatt av kommunestyret 13.11.2019

**Innholdsfortegnelse**

[§ 1 – Formål 3](#_Toc20223728)

[§ 2 – Mandat/arbeidsoppgaver 3](#_Toc20223729)

[§ 3 – Valg av medlemmer og funksjonstid 3](#_Toc20223730)

[§ 4 – Møter 3](#_Toc20223731)

[§ 5 – Sekretariat 4](#_Toc20223732)

[§ 6 – Møte- og talerett 4](#_Toc20223733)

[§ 7 - Godtgjørelse 4](#_Toc20223734)

# § 1 – Formål

Rådets formål er å arbeide for eldres fulle deltaking og likestilling i samfunnet. Rådet er et samarbeids- og rådgivende organ for kommunen i saker som angår eldres behov og interesser.

Eldrerådet velges med hjemmel i kommunelovens § 5-1 og forskrift om kommunale og fylkeskommunale råd for eldre, personer med funksjonsnedsettelse og ungdom, FOR-2019-06-17-727

# § 2 – Mandat/arbeidsoppgaver

Eldrerådet skal ha til behandling alle saker som gjelder levekår for eldre.

Rådet holder seg løpende orientert om aktuelle saker for eldre som er under arbeid i kommunen. Sektorene samarbeider med og skal bruke rådet i saker som berører eldre.

Eldrerådet skal sørge for at eldre sikres en åpen, bred og tilgjengelig medvirkning i arbeidet med saker som er særlig viktige for eldre.

Rådet skal se til at eldres erfaringskunnskap tas med i saks- og behandlingsprosesser.

Rådet er et rådgivende organ og skal forelegges saker som gjelder:

* **Tiltak med eldre som spesiell målgruppe**
* Allmenne tiltak og tjenester som også berører eldre
* Kommunens ordinære budsjett- og planarbeid på ulike områder.
* Plansaker og byggesaker
* I saker av prinsipiell interesse: få uttale seg på det forberedende stadium av saksbehandlingen.
* Rådet uttaler seg om saker som kommunale organer legger frem for rådet.
* Rådet tar opp og utreder saker på eget initiativ.
* Rådet driver informasjonsarbeid

# § 3 – Valg av medlemmer og funksjonstid

Rådet består av 5 medlemmer.

* 4 brukerrepresentant etter forslag fra brukerorganisasjonene.
* 1 folkevalgte politikere

Kommunedirektøren deltar med 1 representanter fra administrasjonen

(1 rep. fra helse- og omsorgssektoren) med talerett.

Flertallet av medlemmene i eldrerådet skal på valgtidspunktet ha fylt 60 år.

Rådet oppnevnes av kommunestyret og velges for fire år av gangen.

Rådet velger selv sin leder og nestleder blant medlemmene.

# § 4 – Møter

Rådet holder møter i henhold til oppsatt møteplan. Ellers innkalles rådet, eventuelt arbeidsutvalget når minst en tredel av medlemmene krever det.

Saker tilgjengeliggjøres minst 6 dager før møtet.

Saker skal etter samråd med rådets leder, legges fram for rådet i henhold til de saksbehandlingsregler som til enhver tid gjelder.

Det føres protokoll fra møtene. Protokollen gjøres tilgjengelig for alle.

Rådet legger hvert år fram årsmelding om sin virksomhet. Årsmeldingen legges fram for kommunestyre. Årsmelding sendes Nordland fylke.

# § 5 – Sekretariat

Kommunedirektøren sørger for sekretariat til rådet. Sekretariatet ivaretar denne oppgaven.Administrasjonen skal bistå med alle praktiske tiltak som eldrerådet finner
nødvendig for å løse oppgavene sine.

# § 6 – Møte- og talerett

Leder har møte og talerett i formannskap og kommunestyre i saker som angår dem.

Kommunedirektør og ordfører har møte og talerett i rådets møter.

Rådet har rett til å uttale seg om sekretariatsfunksjonen, budsjett og

saksbehandlingsregler i rådet.

# § 7 - Godtgjørelse

Medlemmer får møtegodtgjørelse og reisegodtgjøring etter godtgjørelsesreglementet.

Tapt arbeidsgodtgjørelse i forbindelse med møter dekkes i henhold til samme reglement.